Cum s-a adaptat în pandemie Tony Robbins, cel mai cunoscut speaker motivaţional din lume.
Înainte de pandemie umplea stadioane. Acum a fost nevoit să se reinventeze. Pentru cel mai recent eveniment şi-a digitalizat casa.
Pandemia le-a dat bătăi de cap chiar și celor mai bogaţi oameni ai lumii. Cei mai inventivi au reuşit să vadă această problemă ca pe o oportunitate.Unul dintre ei este Tony Robbins, cel mai cunoscut speaker motivaţional din lume. Înainte de pandemie umplea stadioane. Acum a fost nevoit să se reinventeze. Pentru cel mai recent eveniment şi-a digitalizat casa."Oooo, yes! Cum vă simţiti doamnelor şi domnilor? Păi, bine aţi venit în subsolul meu. Aici a început totul când au inchis locaţiile. Sigur a trebuit să te gândeşti cum să te adaptezi. Am construit un stadion incredibil", a spus Tony Robbins.Sesiunea a durat aproape trei ore şi au participat peste 500.000 de oameni, din 195 de ţări. A dat sfaturi despre cum să treci peste această perioadă.Tony Robbins este proprietarul a 78 de companii care, înainte de pandemie, aveau profit de 6 miliarde de dolari. Acum la trei sferturi dintre acestea, profitul a scăzut cu 60%."Trebuie să spunem că problemele sunt daruri şi treaba mea e să le zdrobesc, să învăţ din ele. Dacă cineva e depresiv pune-l să stea în picioare, umerii înapoi, să-şi mişte corpul, să respire şi să-şi folosească vocea interioară cu intensitate şi ritm. Întreaga biochimie se schimbă de 10 ori mai repede", a mai spus Robbins. Tony Robbins face astfel de evenimente de 44 de ani, timp în care i-a antrenat pe Oprah Winfrey, prinţesa Diana, Nelson Mandela, Bill Clinton sau Serena Williams."Nu e vorba de motivaţie, cât despre faptul că trebuie să laşi oamenii să atingă ceea ce e deja acolo. Un catalizator", a afirmat Oprah Winfrey."Nu sunt doar vorbe, este acţiune, structură în ce spune. Îmi dă mai multă pasiune, focus", spune Conor McGregorCătălin e scriitor şi editor şi a participat la evenimentul de lui Robbins."Are capacitatea deosebită de a arăta o altă perspectivă. M-a ajutat să-mi clarific ce vreau să fac. E plin de entuziasm, debordează de bucurie a vieţii", a spus Cătălin Pavel.